# ***„#EUzaTebe - EU za kulturno nasleđe i turizam“dodeljuje milion evra privatnim preduzetnicima u sektoru turizma u istočnoj Srbiji***

l

Projekat „EU za kulturno nasleđe i turizam“danas je objavio konkurs za dodelu bespovratnih sredstava u cilju ublažavanja ekonomskih posledica nastalih zbog pandemije COVID-19 u sektoru turizma, sa ukupnim budžetom od milion evra.

Projekat „EU za kulturno nasleđe i turizam“ finansira Evropska unija, sufinansira nemačko Savezno ministarstvo za ekonomsku saradnju i razvoj (BMZ), a sprovodi DeutscheGesellschaftfürInternationaleZusammenarbeit (GIZ) GmbH. Projekat je usmeren je na razvoj turizma kao značajnog privrednog potencijala za podsticanje ekonomskog razvoja istočne Srbije i Donjeg Podunavlja.

GIZ će održati dve info sesije **u petak 03.07.2020. od 18 časova i u ponedeljak 06.07.2020. od 13 časova,** na kojima će pored predstavljanja programa i procedura, potencijalni podnosioci projekata imati mogućnost da postave pitanja i dobiju pojašnjenja o detaljima poziva.

Info sesije biće organizovane onlajn i moći će da im se pristupi putem linka ([Petak](about:blank),[Ponedeljak](about:blank)) ili facebook stranice ([https://www.facebook.com/EUzaTebe/](about:blank)).

Konkursna dokumentacija dostupna je na ([http://eu-za-kulturno-nasledje.euinfo.rs/hitne-anti-covid-mere/](about:blank))

Pravo učešća na konkursu čiji je cilj pomoć privatnim preduzetnicima da prevaziđu posledice izazvane COVID 19 pandemijom u sektoru turizma imaju potencijalni korisnici sa teritorija sledećih gradova iopština: Boljevac, Bor, Golubac, Kladovo, Knjaževac, Majdanpek, Negotin, Požarevac, Smederevo, Sokobanja, Veliko Gradište i Zaječar.

Glavni ciljevi pružanja bespovratne pomoći usmereni su na:

* Unapređenje bezbednosnih i higijenskih standarda objekata i usluga koje se nude turistima
* Modernizaciju smeštajnih i ugostiteljskih objekata, objekata za degustaciju, info punktova, suvenirnica i drugih turističkih sadržaja. To obuhvata, mada ne isključivo, troškove za sledeće aktivnosti:
* Renoviranje/ adaptacija/ proširenje/ unapređenje kvaliteta objekata, uključujući nabavku neophodne opreme (nameštaj, kuhinjske aparate itd.)
* Infrastruktura malog obima i oprema za postojeće ili nove aktivnosti u ponudi podnosioca zahteva, kao što su biciklizam, vožnja kajakom, nabavka šatora, sportske opreme, itd.
* Uvođenje novih turističkih proizvoda i usluga
* Uvođenje novih prodajnih kanala
* Promotivne aktivnosti

Podnosioci zahteva za bespovratnu pomoć mogu biti:

1. fizička lica koja pružaju usluge smeštaja,
2. registrovana poljoprivredna gazdinstva,
3. mikro i mala preduzeća (do 50 zaposlenih).

Za dodelu bespovratnih sredstava mogu konkurisati preduzetnici iz sledećih 12 gradova i opština:

* Boljevac
* Bor
* Golubac
* Kladovo
* Knjaževac
* Majdanpek
* Negotin
* Požarevac
* Smederevo
* Sokobanja
* Veliko Gradište
* Zaječar